ফ্রিল্যান্সিং বলতে আমরা মনে করি www.odesk.com, www.Freelancer.com, www.scriptlance.com ইত্যাদি সাইটসমূহকে। যেখানে একজন বায়ার নির্দ্দিষ্ট কোন কাজ পোষ্ট করেন। উক্ত কাজে ফ্রিল্যান্সাররা বিড/আবেদন করেন। তন্মধ্যে বায়ার সাধারণতঃ একজনকে নির্বাচিত করেন। কাজ পেতে এসব সাইটে নুতন ফ্রিল্যান্সারদের যথেষ্ট প্রতিযোগিতার মুখোমখি হতে হয়। আজ আমি একটি ভিন্ন ধারার ফ্রিল্যান্সিং সাইট সম্পর্কে পরিচয় করিয়ে দিব, যার নাম www.fiverr.com. সাইটটির বয়স খুব বেশি দিন হয় নি। তবে ইতিমধ্যে সাইটটি যথেষ্ট সুনাম অর্জন করেছে। কয়েক লক্ষ ভিজিটর নিয়ে সাইটটি সগৌরবে এগিয়ে চলেছে। সাইটটির Alexa Rank দেখলেই এর অবস্থান অনুধাবন করা যায়। আজকে যখন আর্টিক্যালটি লিখছি তখন সাইটটির Alexa মাত্র ৩০০।